b"\n_START_ARTICLE_\nTalisman (yhtye)\n_START_SECTION_\nHistoria\n_START_PARAGRAPH_\nTalismanin perusti basisti Marcel Jacob vuonna 1989. Jacob oli soittanut aikaisemmin Europe -yhtyeen kitaristin John Norumin kanssa samalla kirjoittaen kappaleita, joiden h\xc3\xa4n luuli p\xc3\xa4\xc3\xa4tyv\xc3\xa4n Norumin toiselle sooloalbumille. Jacob ty\xc3\xb6skenteli laulaja G\xc3\xb6ran Edmanin kanssa n\xc3\xa4iden kappaleiden parissa, mutta lopulta torjui ne. Edman liittyi Yngwie Malmsteenin yhtyeeseen. Jacob otti yhteytt\xc3\xa4 yhdysvaltalais -laulajaan, Jeff Scott Sotoon ja t\xc3\xa4m\xc3\xa4 innostui kuulemastaan. Yhtyeen debyyttialbumin nauhoituksiin Tukholmassa otti osaa kitaristit Christopher St\xc3\xa5hl ja Mats Lindfors, rumpali Peter Hermansson ja kosketinsoittaja Mats Olausson. Debyyttialbumi Talisman julkaistiin alkuvuodesta 1990 Airplay/Vinylmanian kautta ja siit\xc3\xa4 tuli suuri menestys Ruotsissa, miss\xc3\xa4 albumia myytiin yli 30 000 kappaletta. I'll be Waiting -single kipusi toiselle paikalle singlelistalla. Live-esiintymisi\xc3\xa4 varten Jason Bieler tuli kitaraan, Jake Samuel rumpuihin ja Thomas Vikstr\xc3\xb6m kosketinsoittimiin._NEWLINE_Seuraavaa albumia varten Jacob sai levytyssopimuksen Warner Musicilta Talismanin suosion takia, joten h\xc3\xa4nen piti laittaa pysyv\xc3\xa4 yhtye kasaan. Jacob kirjoitti ja nauhoitti uusia kappaleita vanhan yst\xc3\xa4v\xc3\xa4ns\xc3\xa4, Matti Alfonzettin kanssa. Jacob valitsi yhtyeen uudeksi kitaristiksi Fredrik \xc3\x85kenssonin. Yhtye kuitenkin joutui j\xc3\xa4tt\xc3\xa4m\xc3\xa4\xc3\xa4n Warner Musicin ja etsi suuren osan vuotta 1992 uutta levy-yhti\xc3\xb6t\xc3\xa4. Lopulta Dino Music p\xc3\xa4\xc3\xa4tyi julkaisemaan tulevan albumin. Genesis nauhoitettiin joulukuussa 1992. Julie Greaux soitti kosketinsoittimia albumilla. Se myi yli 15 000 kappaletta Ruotsissa. Talisman teki kiertueen Euroopassa ja Japanissa. Ennen Japanin -kiertuetta Samuel j\xc3\xa4tti yhtyeen ja h\xc3\xa4net korvasi Jamie Borger._NEWLINE_Humanimal -albumi julkaistiin vuonna 1994 uudella kokoonpanolla, joka n\xc3\xa4ytti olevan pysyv\xc3\xa4. Albumi sai hyv\xc3\xa4n vastaanoton sen mielenkiitoisesta yhdistelm\xc3\xa4st\xc3\xa4 metallia, funkia ja poppia. Yhtye ei tehnyt yht\xc3\xa4\xc3\xa4n live-esiintymist\xc3\xa4 albumin tukemiseksi. Vuonna 1995 Jacob ja Soto tekiv\xc3\xa4t kappaleita Los Angelesissa tulevaa Life -albumia varten. Valitettavasti yhtye ei tehnyt taaskaan yht\xc3\xa4\xc3\xa4n kiertuetta. Greaux oli j\xc3\xa4tt\xc3\xa4ytynyt pois yhtyeest\xc3\xa4. Yhtye meni tauolla seuraaviksi kolmeksi vuodeksi. Tauon aikana \xc3\x85kensson oli l\xc3\xa4htenyt yhtyeest\xc3\xa4._NEWLINE_Vuonna 1998 Talismanin vanha tuttava Christer Wedin pyysi Jacobia tekem\xc3\xa4\xc3\xa4n uuden Talisman -albumin. Jacob lensi Los Angelesiin kirjoittamaan kappaleita yhdess\xc3\xa4 Soton kanssa. Uusi kitaristi Pontus Norgren osallistui albumin tekoon. Truth julkaistiin samana vuonna. Albumi sis\xc3\xa4lsi paljon cover-kappaleita mm. Queenilta ja Madonnalta._NEWLINE_2000-luvun alussa Jacob, Soto ja Norgren ty\xc3\xb6skenteliv\xc3\xa4t Humanimal -yhtyeen parissa ja se tuotti yhden studioalbumin vuonna 2002. Ongelmien noustessa Jacob ja Norgren riiteliv\xc3\xa4t ja sen seurauksena Norgren oli ulkona sek\xc3\xa4 Talismanista ett\xc3\xa4 Humanimalista. Soto oli julkaissut vuonna 1994 sooloalbumi Love Paraden italialaisen Frontiers Recordsin kautta, joten Talisman p\xc3\xa4\xc3\xa4tyi heid\xc3\xa4n listoilleen. \xc3\x85kensson tuli takaisin yhtyeeseen ja Soton entinen tuttu Howie Simon soitti kitaraa joillain keikoilla. Albumi Cats and Dogs julkaistiin Frontiers Recordsin kautta vuonna 2003 ja yhtye l\xc3\xa4hti kiert\xc3\xa4m\xc3\xa4\xc3\xa4n Eurooppaa._NEWLINE_Ehk\xc3\xa4 t\xc3\xa4h\xc3\xa4n asti pysyvin kokoonpano, Soto, \xc3\x85kensson, Jacob ja Borger meniv\xc3\xa4t studioon vuonna 2005 nauhoittamaan viimeisen studioalbuminsa 7. Yhtye oli t\xc3\xa4h\xc3\xa4n asti kokeillut monia eri tyylilajeja, mutta t\xc3\xa4m\xc3\xa4n albumin haluttiin vied\xc3\xa4 kuuntelija yhtyeen alkuaikoihin. 7 julkaistiin vuonna 2006 ja se j\xc3\xa4ikin Talismanin viimeiseksi albumiksi. Soton kerrottiin liittyneen Journeyn laulajaksi, mist\xc3\xa4 h\xc3\xa4n kuitenkin poistui. Vuonna 2007 yhtyeen piti tehd\xc3\xa4 viimeinen kiertue, mutta joutui muuttamaan suunnitelmia Jacobin terveyden takia. Jacob teki itsemurhan hein\xc3\xa4kuun 21. p\xc3\xa4iv\xc3\xa4n\xc3\xa4 vuonna 2009, k\xc3\xa4rsineen terveys- ja henkil\xc3\xb6kohtaisista ongelmista. Vuodesta 2012 eteenp\xc3\xa4in yhtyeen katalogia on uudelleen julkaistu bonusmateriaalin kera."